Επενδύσεις λαμινέιτ

Επενδύσεις λαμινέιτ (αγγλ. Laminates) είναι οι συνθετικές επενδύσεις επιφανειών που γίνονται σε έπιπλα, δάπεδα, πάγκους και άλλες κατασκευές εσωτερικού χώρου.

μικρογραφία|250px|Τυπικό δάπεδο λαμινέιτ.

 Χρήσεις 
Οι επενδύσεις λαμινέιτ τοποθετούνται για να καλύψουν επιφάνειες σε πορτάκια κουζίνας, πάγκους, τοίχους ή πόρτες. Το υπόστρωμα αυτών, δηλ. το υλικό που βρίσκεται κάτω από το λαμινέιτ, μπορεί να αποτελείται από συμπαγές ξύλο (συνήθως, λεύκη, limba ή poplar) όπως επίσης συχνά από ινοσανίδες ή μοριοσανίδες (το κοινό νοβοπάν).
μικρογραφία|αριστερά|200px|Ρολό και φύλλα λαμινέιτ.

 Σύνθεση 
Οι επενδύσεις λαμινέιτ παράγονται από συνθετικά υλικά σε στρώσεις, είτε με υψηλή είτε με χαμηλή πίεση, και βιομηχανικά σε πρέσες. Σήμερα στην Ελλάδα κυριαρχούν δύο τύποι τέτοιων προϊόντων, από τα οποία κατασκευάζονται -σε μεγάλο ποσοστό- τα πορτάκια κουζίνας, οι εσωτερικές πόρτες, οι πάγκοι κουζίνας, και τα δάπεδα (γνωστά ως δάπεδα λαμινέιτ), καθώς και άλλα προϊόντα.

Στο εμπόριο, τα δύο συνθετικά υλικά που χρησιμοποιούνται, ως λαμινέιτ, είναι: α) το υψηλής πίεσης, High Pressure Laminate (HPL), με την ονομασία βακελίτης, και β) το χαμηλής πίεσης, Low Pressure Laminate (LPL), που λέγεται μελαμίνη.
μικρογραφία|300px|Τμήμα πάγκου κουζίνας με μελαμίνη (LPL)

 Συγκρίσεις 
Σύγκριση των υλικών αυτών δεν γίνεται.https://medium.com/@SteedForm/melamine-lpl-vs-high-pressure-laminate-hpl-whats-the-difference-ed95ff5a7c2d Το πρώτο (δηλ. HPL)https://www.compositepanel.org/products/decorative-surfaces/high-pressure-laminates.html/details/ είναι υπέρτερο από το δεύτερο, σε ποιότητα και αντοχή. Το LPL γίνεται σε πιέσεις χαμηλές (200-300 kg/m2), ενώ αντίθετα το HPL παράγεται σε πιέσεις >1.000 kg/m2. Επίσης, το HPL περιέχει πολύ περισσότερες στρώσεις και επίσης περιέχει τη ρητίνη φαινόλης-φορμαλδεΰδης (PF) που πολυμερίζεται σε υλικό αντοχής και υψηλή ανθεκτικότητα σε καταπονήσεις (οξέα, θερμότητα, γρατζουνιές)https://www.en-standard.eu/csn-en-438-1-high-pressure-decorative-laminates-hpl-sheets-based-on-thermosetting-resins-usually-called-laminates-part-1-introduction-and-general-information/.

 Παραπομπές 

Κατηγορία:Σύνθετα υλικά
Κατηγορία:Ξύλο